**VEDTEKTER**

**FOR**

**SLENESET BÅTFORENING**

Stiftet den 15. Desember 1992

§ 1: **NAVN OG FORMÅL**

§ 1.1: Foreningens navn er Sleneset Båtforening.

§ 1.2: Sleneset Båtforening har som formål på beste måte å skaffe havneplass, vinteropplag og service for medlemmenes båter.

Foreningen skal være høringsinstans for det lokale havnestyret.

Foreningen skal også arbeide for å:

* skape et godt båtmiljø og friluftsliv på sjøen,
* arrangere turer og felles arrangementer,
* bidra til økt sjødyktighet og større sikkerhet i båtmiljøet,
* bekjempe forurensning på sjø og strender,
* følge med på saker som er av interesse for medlemmene og bidra til løsning av disse.

§ 2: **MEDLEMSKAP**

§ 2.1: Som medlem kan foreningen oppta enhver person over 16 år som er interessert i foreningens arbeid. Medlemskapet følger kalenderåret.

§ 2.2: Hvert medlem er forpliktet til å holde seg ajour med hensyn til vetekter og reglement som til enhver tid gjelder for foreningen.

§ 2.3: Medlemmer av foreningen som ved adferd ikke følger de krav som pålagt eller på annen måte opptrer i strid med vedtektene og reglement kan ekskluderes av styre.

Det ekskluderte medlem kan anke avgjørelsen inn for årsmøte som ved alminnelig flertall avgjør saken.

§ 3: **KONTINGENT**

§ 3.1: Medlemskontingenten bestemmes av årsmøte.

Medlemskontingenten skal være innbetalt til foreningens bankkonto for det kommende år **innen den 15. April!**

Overskrids fristen for innbetaling kan styret etter gitt varsel stryke vedkommende som medlem.

§ 4: **STYRENDE ORGANER!**

§ 4.1: Årsmøte er foreningens øverste myndighet og avholdes hvert år innen den første (1.) April.

Medlemmene innkalles med minst fjorten (14) dagers varsel ved oppslag og med kunngjøring på foreningens hjemmeside ([www.sleneset](http://www.sleneset)bf.com) samt annonsering i sosiale media, ( Facebook side :Sleneset Båtforening)!

§ 4.2: Saker som ønskets behandlet på årsmøte må være styret i hende minst åtte (8) dager før årsmøte.

§ 4.3: Alle medlemmer som har betalt kontingent har møterett!

Ved stemmelikhet har styreleder to (2) stemmer.

§ 4.4: Årsmøte skal behandle:

* Styrets årsberetning
* Regnskap og revisjonsberetning
* Handlingsplan og Budget
* Fastsettelse av medlemskontingent og havneavgift
* Innkommende forslag
* Valg

1. Leder velges for ett (1) år av gangen
2. Nestleder velges for to (2) år av gangen
3. Fire (4) styremedlemmer velges for to (2) år av gangen
4. To (2) varamedlemmer velges for to (2) år av gangen
5. Valgkomitéen på to (2) medlemmer velges for ett (1) år av gangen
6. To (2) revisorer velges for ett (1) år av gangen

Årsmøte ledes av dirigenten og protokollføres av referenten. Det skal velges to (2) medlemmer til å undertegne protokollen og to (2) medlemmer til tellekorps.

Vedtak på årsmøte gjøres med simpelt flertall.

Ved stemmelikhet avgjør leders dobbeltstemme utfallet.

Endring av vedtektene kan bestemmes av årsmøte med to tredjedels (2/3) flertall.

Valgkomitéen legger frem forslag til styret innen åtte (8) dager før årsmøte. Forslag skal vedlegges årsmøtedokumentene.

§ 4.5: Ekstraordinært årsmøte sammenkalles når styre finner det nødvendig, eller når minst en tredjedel (1/3) av medlemmene forlanger det med skriftlig angivelse av hvilken saker som ønskes behandlet. Møte innkalles med en (1) ukes varsel.

**STYRET**

§ 4.6: Styret består av seks (6) medlemmer pluss to (2) varamedlemmer.

Styret består av Leder, Nestleder, Sekretær, Kasserer og to (2) innvalgte styremedlemmer.

Leder velges for ett (1) år ved særskilt valg. De øvrige styremedlemmer velges for to (2) år.

To (2) styremedlemmer og en (1) varamedlem

går ut etter loddtrekning første gang.

Ved valg av styre skal minst fire (4) medlemmer være fast bosatt på Sleneset.

Styret er beslutningsdyktig når minst tre (3) av styremedlemmene/varamann, inkludert Leder eller Nestleder er til stede.

Ved stemmelikhet har fungerende leder dobbeltstemme.

§ 4.7: Styret har den administrative myndighet og representerer forening utad.

Styret tar hånd om all løpende forretning og ivaretar foreningens økonomiske interesser.

Styret bestemmer når og hvor de forskjellige arrangementer i foreningens regi skal holdes.

Styre skal holde møter så ofte de finner dette nødvendig. Leder eller to (2) av styremedlemmer sammenkaller til møtene.

Styre skal innkalle og legge frem for årsmøte beretninger om foreningens virksomhet, regnskap, inklusiv revisjonsberetning, handlingsplan og Budget.

Leder og ett (1) styremedlem med sine underskrifter i felleskap forplikter foreningen ovenfor tredje person.

§ 5: **REGNSKAP**

§ 5.1: Foreningens Kasserer skal føre enkelt regnskap og sørger for at all kontingenter og avgifter kommer inn i rett tid.

Kasserer fører nøyaktig medlemsregister som til enhver tid holdes ajour.

§ 5.2: Foreningens regnskap skal legges frem for årsmøte sammen med revisjonsberetningen.

§ 6: **OPPLØSNING**

§ 6.1: Oppløsningen av foreningen kan fattes på ordinært årsmøte med to tredjedels (2/3) flertall.

Disse vedtekter er revidert den 05.10.2022

Sekretær